לקראת הבחירות לפרלמנט בשנת 2005 הצטרף למפלגת האיחוד הפטריוטי. בבחירות איבדה מפלגת האזרחים הפרוגרסיבית את הרוב המוחלט שלה בפרלמנט ולכן נאלצה להקים קואליציה עם האיחוד הפטריוטי כדי להקים ממשלה. עם הקמת הממשלה, צ'יצ'ר מונה לסגן ראש הממשלה בממשלתו של אוטמר הסלר. בתפקידו זה היה מופקד על משרדי המשפטים, כלכלה וספורט. בבחירות 2009 לפרלמנט, ניצחה מפלגת האיחוד הפטריוטי. לאחר הבחירות, הגיש אוטמר הסלר את התפטרותו וצ'יצ'ר מונה לראש ממשלת ליכטנשטיין ב-25 במרץ 2009. צ'יצ'ר לא התמודד לכהונה נוספת בבחירות לפרלמנט של שנת 2013 ובמקומו מונה כראש ממשלה, אדריאן הסלר.
מאז פרישתו מהפוליטיקה בשנת 2013 מכהן כחבר בדירקטוריון חברת ביטוח החיים הגדולה בשווייץ, סוויס לייף והחל מינואר 2014 הוא הבעלים ויושב ראש הדירקטוריון של חברת "Tschütscher Networks&amp;Expertise AG". בנוסף משמש החל משנת 2014 כקונסול כבוד של הפדרציה הרוסית בליכטנשטיין וכחבר הוועד המנהל של "יוניס"ף שווייץ" וכחבר מועצת אוניברסיטת ליכטנשטיין משנת 2018.
צ'יצ'ר נשוי לארזו צ'יצ'ר-אלניורט, טורקיה-אוסטרית, ולהם שני ילדים. מתגורר ברוגל.
תרגיע (מחזמר)
תרגיע (באנגלית: Be More Chill) הוא מחזמר, שנכתב על ידי ג'ו טרץ עם פזמונים ולחנים שחוברו על ידי ג'ו איקווניס, ומבוסס על ספר באותו השם שנכתב על ידי נד ויזיני בשנת 2004. המחזמר התחיל כהפקה בתיאטרון אזורי בניו ג'רזי- בשנת 2015 ולאחר מכן עבר להופיע באוף-ברודוויי בשנת 2018. המחזמר התחיל להופיע בברודוויי בהרצות מוקדמות ב-13 בפברואר 2019 והתחיל להופיע רשמית ב-10 במרץ במשך חמישה חודשים עד 11 באוגוסט.
הפקה של המחזמר באוף-ווסט אנד בלונדון עלתה ב-18 בפברואר 2020 אך הפסיקה הופעות ב-16 במרץ בעקבות מגפת הקורונה. הפקה בשיקגו הייתה אמורה להתחיל ביולי 2020 אך לא התקיימה.
בשנת 2018, החלו לעבוד על הפקת סרט על בסיס המחזמר.
בשנת 2021 עלתה ההפקה בישראל בתרגום לעברית בבית הספר למשחק בית צבי.
תקציר העלילה.
מערכה ראשונה.
ג'רמי היר, תלמיד תיכון בכיתה י"א, הוא נער דחוי חברתית. הוא גר עם אביו, גרוש טרי שעובד מהבית אשר אינו לובש מכנסיים, מה שגורם לג'רמי לתחושת חוסר נוחות. בבית הספר, ג'רמי חווה בריונות מתלמיד מקובל בשם ריץ' גורנסקי, שכותב "boyf" על תיק הגב של ג'רמי. חברו הטוב ביותר, מייקל מל (שעל תיק הגב שלו ריץ' כתב "riends"), מנסה לנחם את ג'רמי בכך שהוא אומר לו שלהיות לוזר זה בסדר. ג'רמי רוצה כבר הרבה זמן את כריסטין קאניגיולה, שנרשמת להשתתף בהצגת סוף השנה של בית הספר, הוא נרשם בעקבותיה. ג'רמי חושב האם מישהו יכול לעזור לו יותר מלשרוד ("More Than Survive").
בזמן שהם מחכים לתחילת החזרה הראשונה, כריסטין מספרת לג'רמי שהיא אוהבת תיאטרון כי היא יכולה לגלם אנשים שונים ובמשחק היא תמיד יודעת מה להגיד ואיך לפעול ("I Love Play Rehearsal"). המורה לדרמה, מר רייס, חושף שהקבוצה תעלה השנה בבית הספר את ההצגה חלום ליל קיץ שתתרחש בעתיד פוסט-אפוקליפטי, הוא קורא להצגה החדשה חלום ליל קיץ (על זומבים). בזמן החזרה, ג'ייק דילינגר, אחד התלמידים המקובלים, מפלרטט עם כריסטין וגורם לג'רמי לקנא ("(More Than Survive (Reprise").
ג'רמי נתקל בשירותים בריץ', שמספר לו איך הוא נהייה מקובל: בכיתה ט' הוא היה לא מקובל, הוא לקח גלולה שנקראת "יחידת עיבוד סופר קוונטית של אינטל" - "סקוויפ" - שמכילה מחשב ששות את עצמו בתוך המוח של המשתמש ואומר למשתמש מה לעשות ומה להגיד. ריץ'מציע לג'רמי לקנות גלולה אחת כדי להפוך ליותר קול ("The Squip Song").
תוך כדי שהם משחקים משחקי וידאו ג'רמי מספר למייקל על ההצעה של ריץ'. לאחר שיחה מביכה עם אביו (שעדין לא לובש מכנסיים), ג'רמי מחליט לבדוק את הסקוויפ. ג'רמי מבטיח למייקל שלא משנה מה יקרה, הם תמיד יהיו צוות ("Two Player Game").
השניים מבקרים בקניון כדי לקנות סקוויפ מסוחר שנמצא מאחורי חנות נעליים זולה. ג'רמי ממלא אחר ההוראות ובולע את הגלולה עם משקה מאונטיין דיו ירוק. כשהסקוויפ מופעל, הוא גורם לג'רמי להתקף מול כריסטין וג'ייק ("The Squip Enters"). הסקוויפ (בצורת קיאנו ריבס), מעביר ביקורת על ההופעה החיצונית, האופי וההתנהגות של ג'רמי ואומר לו שכל דבר בו הוא נורא ("Be More Chill, Pt. 1"). הסקוויפ מורה עליו ללכת לחנות ולקנות חולצה של אמינם. ג'רמי נתקל בשתי בנות מקובלות מבית הספר, ברוק לוהסט וקלואי ולנטיין, הסקוויפ עוזר לג'רמי להמציא סיפור כדי ליצור אמפתיה אצל הבנות כלפיו. הן מציאות לג'רמי טרמפ הביתה ("?Do You Wanna Ride") והסקוויפ מצווה עליו להסכים, אך ג'רמי מסרב להצעה כי הוא לא רוצה לעזוב את מייקל לבד בקניון. הבנות עוזבות, והסקוויפ משקר לג'רמי ואומר לו שמייקל עזב את הקניון. הוא אומר לו שבשביל לקדם אותו חברתית, ג'רמי יהיה חייב לציית לכל הוראה שלו ("Be More Chill, Pt. 2").
ביום למחרת, ג'רמי הולך לבית הספר עם ביטחון עצמי מחוזק, תוהה אם הוא נהייה פחות בלתי נראה. הסקוויפ מתעמק בנפש של התלמידים מסביבו ונותן לג'רמי עצות בנוגע לפחדים וחוסר הביטחון של חבריו ללימודים. הסקוויפ של ג'רמי מסנכרן את עצמו עם זה של ריץ' ומיד גורם להם להיות חברים. ג'רמי נכנס בביטחון לחזרה להצגת סוף השנה ("Sync Up"). כריסטין מספרת לג'רמי שיש לה רגשות לבחור שהיא מכירה, ג'רמי מאמין שמדובר בו, אבל מתברר שהיא מדברת על ג'ייק ("A Guy That I'd Kinda Be Into").
לאחר מכן, הסקוויפ מודיע לג'רמי שכריסטין לא תצא איתו עד שהמעמד החברתי שלו ישתפר משמעותית. הוא מעודד את ג'רמי להשתמש בברוק המתעניינת בו כמדרגה בסולם החברתי, הוא מתחיל איתה, בזמן שג'ייק מציע לכריסטין לבוא אליו הביתה ("Upgrade"). בהרגשה שזה נהייה יותר מידי, ג'רמי מבקש מהסקוויפ לכבות את עצמו למספר דקות. באותו הרגע, ג'רמי מבחין במייקל ומתרגש לראותו, מייקל אומר שג'רמי התעלם ממנו כל היום. הסקוויפ מסביר שהוא השתמש "בחסימה עצבית אופטית" כדי לחסום את מייקל מהראייה של ג'רמי ושבשביל להיות יותר מקובל הוא יהיה חייב "להתעדכן לגרסת ג'רמי 2.0". לבסוף ג'רמי מחליט שנמאס לו להיות לוזר ומפעיל בחזרה את חסימת הראייה שלו מה שמשאיר אותו לבד עם הסקוויפ ("Loser Geek Whatever").
מערכה שנייה.
בליל כל הקדושים, ג'ייר מארח מסיבה גדולה אצלו בבית עם אלכוהול וחומרים נוספים ("Halloween"). בתקווה לרצות את ג'ייק כריסטין מגיעה מחופשת לנסיכה יוליה בעקבות המחמאה שהוא נתן לה על התפקיד, אבל הוא מנפנף אותה. ג'רמי מגיע למסיבה לפגוש את ברוק, אבל קלואי, שמקנאת בברוק, מנסה לפתות את ג'רמי. ג'רמי מרגיש שלא בנוח ומנסה להתחמק, אבל הסקוויפ מכריח אותו להישאר שם וקלואי מתחילה להתמזמז עם ג'רמי ("?Do You Wanna Hang"). קלואי גורמת לג'רמי לשתות אלכוהול, מה שגורם לתקלה בסקוויפ, ואז מזייפת בקולה שהיא עושה סקס עם ג'רמי כדי להרגיז את ג'ייק, ג'ייק וברוק חושבים שהם עושים סקס, ג'ייק מתעצבן ולברוק נשבר הלב.
תוך כדי שהוא בורח מג'ייק והבנות, ג'רמי נכנס לשירותים, שם הוא מוצא את מייקל, שהסתנן למסיבה. מייקל מנסה להזהיר את ג'רמי בנוגע לסכנות שיש בסקוויפ, הוא מספר לו שהוא שמע על מישהו שסיים בבית חולים לחולי נפש אחרי שהוא השתגע בניסיון להוציא את הסקוויפ מראשו. ג'רמי מאשים את מייקל בכך שהוא מקנא בפופולריות שלו וקורא לו לוזר. מייקל, הרוס ועצבני, נועל את עצמו בשירותים, שם הוא חווה התקף חרדה ועומס רגשי והוא מספיד את החברות עם החבר היחיד והטוב ביותר שלו ("Michael In The Bathroom"). ג'רמי מדבר עם כריסטין בלי עזרתו של הסקוויפ ובהתפרצות של ביטחון עצמי, מזמין אותה לצאת ("(A Guy That I'd Kinda Be Into (Reprise"). כריסטין, שמוצאת את עצמה במשבר קיומי אחרי שנפרדה מג'ייק, מסרבת.
באותו הזמן, ריץ' מסתובב במסיבה ומבקש בטירוף מאנשים שיביאו לו מאונטיין דיו אדום. הסקוויפ של ג'רמי סוף סוף חוזר לפעולה ומריץ לעצמו את אירועי הלילה, הוא מניע את ג'רמי לעזוב את המסיבה מיידית. ריץ', בודד ומדוכא, מדבר אל הסקוויפ שלו ואז מצית את הבית באש, מה ששולח אותו לבית החולים וגורם לג'ייק לקפוץ מהחלון בניסיון להימלט ולשבור את שתי רגליו. השמועה מתפשת ברחבי בית הספר באמצעות הודעות טקסט וציוצים בטוויטר ("(The Smartphone Hour (Rich Set a Fire").
בבית, ג'רמי מתעמת עם אביו (שעדיין לא לובש מכנסיים), האבא אומר לג'רמי שהאישיות שלו והגישה שלו השתנו. ג'רמי נוזף באביו על התנהגותו מאז הגירושים וקורא גם לו לוזר. המום מהמילים של בנו, מר היר מבין שמשהו ממש לא בסדר ושהוא חייב לקחת את ההגה לידיו. הוא מוצא את מייקל ומקש ממנו לא לוותר על החבר שלו. מייקל מסכים לעזור בסופו של דבר, בתנאי שמר היר ילבש מכנסיים ויהפוך לאבא טוב יותר ("The Pants Song").
בזמן שהקאסט מתכונן להצגה, ג'רמי נתקל בכריסטין, המזועזעת ומודאגת מהשריפה. ג'רמי לא מרוצה ממערכות היחסים שהוא הרס ומאשים בכעס את הסקוויפ באומללות שלו. הסקוויפ במקום תולה את האשמה ב"טעויות אנוש" ואומר לג'רמי שהוא יכול לשפר את חייהם של שאר הסטודנטים, ולבסוף את החיים של כל האנשים בעולם, אם יחלק להם סקוויפים. בתוך הלוקר של ריץ', ג'רמי מוצא קופסה מלאה בסקוויפים והוא שופך אותם לתוך ספל מלאה במאונטיין דיו ירוק ("The Pitiful Children").